รบกวนสอบถามค่ะหลังจากแท้ง น้ำหนักตัวขึ้นอย่างรวดเร็ว จากน้ำหนัก 52 กิโลกรัม ภายใน 3 เดือน เพิ่มสูงขึ้นเป็น 70 กิโลกรัม ค่ะ ทั้งๆที่พยายามออกกำลังกาย ควบคุมอาหาร แต่น้ำหนักเพิ่มขึ้นอย่างต่อเนื่อง ซึ่งอ้วนเฉพาะบริเวณช่วงตูดและขา ค่ะ มีวิธีแก้ไข หรือควบคุม ไหมคะ
สวัสดีค่ะ โดยปกติแล้วการแท้งบุตร ไม่ได้มีผลทำให้มีน้ำหนักตัวเพิ่มขึ้นอย่างรวดเร็วได้ การมีน้ำหนักตัวเพิ่มขึ้นอาจเกิดจากโรคทางกายได้บางอย่างเช่นโรคไทรอยด์ต่ำ โรคของต่อมใต้สมองทำงานผิดปกติ ผลข้างเคียงจากการใช้ยาเช่นยาสเตียรอยด์เป็นต้น แนะนำพบแพทย์เพื่อตรวจร่างกายดูก่อนว่าไม่ได้มีสาเหตุทางกายที่แก้ไขได้ไม่แนะนำให้ซื้อยาลดน้ำหนักกินเองในทุกกรณี เนื่องจากไม่ทราบส่วนประกอบที่แน่นอนซึ่งอาจมีโทษต่อร่างกายในระยะยาวได้ แนะนำวิธีการลดน้ำหนักด้วยวิธีที่ปลอดภัยและแน่นอนด้วยการ1.ควบคุมอาหาร โดย รับประทานอาหารที่หลากหลาย เช่น คาร์โบไฮเดรตอย่างธัญพืชที่ไม่ผ่านการขัดสี ผัก ผลไม้ โปรตีนไขมันน้อย และไขมันที่ดีกับร่างกายในปริมาณที่เหมาะสม เลี่ยงการรับประทานไขมันเลว ไขมันอิ่มตัว อย่างไขมันจากสัตว์ หรือไขมันที่อยู่ในอาหารขยะต่างๆ ซึ่งเป็นไขมันที่อันตรายต่อสุขภาพ รับประทานผักผลไม้ให้มากขึ้น2.ออกกำลังกายเพื่อเพิ่มการเผาผลาญของร่างกาย ได้แก่ การวิ่ง การว่ายน้ำ การปั่นจักรยาน การเต้นแอโรบิก และการเดินอ่านเพิ่มเติม